**Kedvezményezett neve:** Zemplénagárd Községi Önkormányzat

**Pályázati felhívás neve (kódszáma):** Magyar Falu Program - Óvoda udvar (MFP-OUF/2019)

**Projekt címe (azonosító száma):** Óvodai udvar fejlesztése Zemplénagárd községben (3021138558)

**Szerződött támogatás összege:** 4.967.851,- Ft

**Támogatás mértéke:** 100%

**A projekt tartalmának rövid bemutatása:** A Magyar Falu Program "Óvoda udvar" alprogramjának keretében Zemplénagárd Községi Önkormányzat a település óvodai udvarának fejlesztését kívánja megvalósítani új udvari játszóeszközök telepítésével, ütéscsillapító gumi burkolat készítésével, a kerítés részleges átépítésével. Jelen pályázat keretében az óvodai udvar kerítéssel körülhatárolt játszótéri része újulna meg. Az épület mögötti játszóudvar jobb oldalán még a régi, acél szerkezetű kerítés található, míg a bal oldalon szélezetlen deszkából készült van. Az acél kerítés részben elbontásra kerül 25 m hosszban, helyette a bal oldalihoz hasonló deszkakerítés készül. A jelenlegi kerítés beton alapja és acél oszlopai megmaradnak, ezekre kerül elhelyezésre 2 sorban a keresztirányú tartó 20\*40 zárt szelvényből. Az acél tartóra kerülnek felcsavarozásra a szélezetlen, gyalult deszkalapok 1,2 m magasságban. Az új kerítést le kell festeni legalább 2 rétegben. A meglévő játékok állapota oly mértékben leromlott, hogy a mászókát például nem lehet használni, mivel az egyik tartóoszlopa korhadt. A felújítás során a meglévő játékok elbontásra kerülnek, helyettük új játékok (1 db homokozó 2,00 m oldalszélességű, hat oldalú; 1 db fém mászóka, nyeregcsúszdával; 1 db hintaállvány 2 üléssel) kerülnek telepítésre. Jelenleg nincs a játékok alatt megfelelő ütéscsillapító közeg, így a felújítás során gumi lapokból készült burkolatot kell készíteni. A fejlesztések hatására javul az óvoda felszereltsége és vonzóbbá válik az óvodai környezet a kisgyermekes családok számára.

**A projekt legkésőbbi befejezési dátuma:** 2020.11.10.